CELEX: 32021R0575
Language: hr
Date: 2021-03-30 00:00:00
Title: Provedbena uredba Komisije (EU) 2021/575 оd 30. ožujka 2021. o razvrstavanju određene robe u kombiniranu nomenklaturu

8.4.2021   
               
               
                  HR
               
               
                  Službeni list Europske unije
               
               
                  L 120/13
               
            
         PROVEDBENA UREDBA KOMISIJE (EU) 2021/575
         оd 30. ožujka 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. ožujka 2021.
            
               
                  Za Komisiju
               
               Gerassimos THOMAS
               
                  Glavni director
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod, podnesen u obliku seta za pojedinačnu prodaju, koji se sastoji od plastične boce opremljene pumpom za zrak i mlaznicom (uređajem za punjenje) i 100 komada višebojnih lateks balona unutar boce.
                        Uređaj za punjenje namijenjen je za to da se napuni vodom i da tom vodom puni balone. Kada su napunjeni vodom, baloni se koriste kao vodene bombe za igru na otvorenom kao zabavu za djecu i odrasle.
                        (Vidjeti sliku)  (*1).
                     
                     
                        9503 00 99 
                     
                     
                        Razvrstavanje se temelji na općim pravilima 1, 3(c) i 6 za tumačenje kombinirane nomenklature i nazivima oznaka KN 9503 00  i 9503 00 99 .
                        Proizvod je, na temelju svojih objektivnih obilježja i svojstava, namijenjen za zabavu osoba u igri bitke s balonima napunjenima vodom. Riječ je o setu koji je namijenjen pojedinačnoj prodaji i u kojem se ne može odrediti komponenta koja mu daje njegovu bitnu značajku. Treba ga razvrstati u tarifni broj koji dolazi posljednji po redu od onih tarifnih brojeva koji podjednako dolaze u obzir. Baloni su obuhvaćeni tarifnim brojem 9503 . Stoga je isključeno razvrstavanje u tarifne brojeve 8414  ili 8424  prema uređaju za punjenje. Proizvod stoga treba razvrstati u tarifni broj 9503 .
                        Prema tome, proizvod se razvrstava u oznaku KN 9503 00 99  kao ostale igračke.
                     
                  
               
            
               (*1)  Slika je samo informativna.